open-index/open-wikipedia-markdown huggingface dataset:
תאודור רוזוולט (אי)

האי **תאודור רוזוולט** (באנגלית: **Theodore Roosevelt Island**) הוא אנדרטה לאומית אמריקאית הממוקמת על אי בנהר הפוטומק במחוז קולומביה בארצות הברית. האי קרוי על שם תאודור רוזוולט, הנשיא ה-26 של ארצות הברית.

התושבים המקוריים של האי (האינדיאנים) קראו לאי "אנאלוסטן". במאה ה-19 היה האי בבעלות משפחת מייסון ואחד מבניה, ג'ון מייסון, בנה באי בית אחוזה גדול. בני המשפחה עזבו את האי בשנת 1831, לאחר שדרך שנבנתה סביב האי הפכה את המים בו לבלתי ראויים לשתייה.

בשנת 1932 נקנה האי על ידי אגודת הזיכרון של תאודור רוזוולט במטרה לבנות במקום אנדרטה לתאודור רוזוולט. בשנת 1960 הקצה הקונגרס האמריקאי את התקציבים לאנדרטה ובשנת 1967 הושמה אבן הפינה.
האנדרטה תוכננה על ידי אריק גוגלר והיא כוללת פסל בגובה 5.1 מטרים של הפסל פול מנשיפ.

## קישורים חיצוניים

* 

* מידע על האי - בשירות הפארקים הלאומיים של ארצות הברית
* אגודת תאודור רוזוולט

קטגוריה:ערכים שבהם תבנית בריטניקה אינה מתאימה
קטגוריה:פוטומק: איים
קטגוריה:וושינגטון די. סי.: פארקים
קטגוריה:וושינגטון די. סי.: אנדרטאות
קטגוריה:ארצות הברית: אנדרטאות לאומיות
רוזוולט, תאודור (אי)
קטגוריה:הנצחת תאודור רוזוולט
קטגוריה:אתרים גאוגרפיים המנציחים את נשיאי ארצות הברית
הרחק מהמון מתהולל

**הרחק מהמון מתהולל** (באנגלית: **Far from the Madding Crowd**) הוא רומן שנכתב על ידי הסופר והמשורר האנגלי בן המאה ה-19, תומאס הרדי, ויצא לאור ב-1874.

## עלילה
רומן זה נחשב ליצירתו המעולה הראשונה של הרדי. שם הספר הוא אירוני מאחר שחייה של גיבורת הרומן, בת־שבע אברדין, החיה בעיירה הכפרית השלווה ות'רברי, משובשים תדיר על ידי ה"המון הסוער". אחרי שדחתה את הגבר הראשון שגילה את אהבתו אליה, הרועה גבריאל אוק, היא מחוזרת על ידי שני גברים אחרים: בולדווד - בעל האחוזה השכנה, הקודר והמתבודד, וטרוי - ה רב הקסם, אך הבוגדני. 

הסוף הטוב לגיבורים של "הרחק מהמון מתהולל" עומד בניגוד לסופם העגום והאובדני של רומנים מפורסמים אחרים של הרדי ג'וד האלמוני, ראש העיר קסטרברידג' וטס לבית דרברויל. רומן זה יכול להחשב גם, אולי, כאחת מהיצירות הפמיניסטיות המוקדמות, מאחר שהוא עוסק בתיאור חייה של אישה עצמאית.

שמו של הרומן לקוח משורה מתוך אלגיה מאת המשורר הבריטי בן המאה ה-18 תומאס גריי:

:**Elegy Written in a Country Churchyard**
:Far from the madding crowd's ignoble strife
:Their sober wishes never learned to stray
:Along the cool sequestered vale of life
:They kept the noiseless tenor of their way


הספר תורגם לעברית על ידי אמציה פורת ויצא לאור בהוצאת "עם עובד" ב-1987.

## עיבודים
בשנת 1967 יצא למסכים סרט בבימויו של ג'ון שלזינגר על פי ספרו של הרדי (בעברית הסרט נקרא: "הרחק מן ההמון הסוער") בכיכובם של ג'ולי כריסטי, אלן בייטס, פיטר פינץ' וטרנס סטאמפ. בשנת 2015 יצא סרט נוסף המתבסס על הספר בבימויו של תומאס וינטרברג ובכיכובם של קארי מאליגן, מת'יאס שונאהרטס ומייקל שין. 

עיבוד מודרני של הספר, המעביר את מועד התרחשות העלילה לתחילת המאה ה-21 נעשה ברצועת הקומיקס השבועית "תמרה דרו" מאת פוזי סימונדס, שאף יצאה לאור כרומן גרפי. לאחר מכן כתבה על פיה מוירה בופיני את התסריט לסרטו של הבמאי סטיבן פרירס "תמרה דרו" משנת 2010.

## קישורים חיצוניים

* 
* 
* 
* 

## הערות שוליים

קטגוריה:רומנים (סוגה ספרותית)
קטגוריה:ספרי תומאס הרדי
קטגוריה:ספרי 1874
קטגוריה:ספרים שעובדו לסרטים
קטגוריה:ספרים שעובדו לבמה
קטגוריה:ספרי ספריה לעם
קטגוריה:יצירות משנת 1874
לעולם-לא-עולם

**לעולם-לא-עולם** (באנגלית: **Neverwhere**) הוא ספר פנטזיה מאת סופר המדע הבדיוני והפנטזיה הבריטי ניל גיימן. הספר מתאר עולם דמיוני, "לונדון התחתית", המקביל לרשת המנהרות והתחנות המרכיבות את הרכבת התחתית של לונדון.

הספר עובד ב-1996 מתסריט שנכתב ל- BBC וזכה בפרס ספר הפנטזיה הטוב ביותר לשנת 1997.

הספר תורגם לעברית על ידי שלה מאייר ואהובה גסנר ויצא לאור בישראל בשנת 1998 בהוצאת הספרים אופוס.

החל מיוני 2005 ראתה אור סדרת קומיקס על פי הספר ובה סך הכל תשע חוברות.

## תיאור העלילה
**ריצ'רד מייהו**, צעיר לונדוני בעל עבודה משרדית משעממת וחברה בשם ג'סיקה, מתדרדר אל העולם האחר, "לונדון תחתית", המאוכלסת באנשים ש"נפלו בין החרכים של המציאות". לאחר שהציל את **דֶלֶת**, נערה שמצא מדממת ברחוב, הוא מגלה שביכולתה לפתוח ולנעול דלתות, גם במקומות בהם דלתות אינן קיימות, ולהגיע לכל מקום שתחפוץ. בהמשך, נתקל מייהו ב**האנטר**, הציידת הכי טובה בלונדון התחתית, וזו מסייעת לו לפגוש בשנית את דלת. 

ריצ'רד מצטרף אל דלת, האנטר והמרקיז דה-קאראבס (שמסייע לדלת עקב חוב שהוא חב לאביה), כאשר איסלינגטון המלאך מבקש מהם למצוא מפתח בתמורה לעזרתו במציאת הרוצח שרצח את משפחתה של דלת. במהלך מסעם הם נתקלים ב**מר קרופ** ו**מר ואנדמאר** שמנסים להרוג את בני החבורה ובבעיות נוספות.

## קישורים חיצוניים

*
*

קטגוריה:ספרי פנטזיה
קטגוריה:ספרי ניל גיימן
קטגוריה:ספרי 1996
נשימה

[שמאל|ממוזער|250px|[תרשים של מערכת הנשימה]]
**נשימה** היא שם כללי לתהליך ביולוגי של חילופי גזים המאפשר קליטת חמצן ופליטת פחמן דו-חמצני.

המושג נשימה מתייחס לשני תהליכים עיקריים:
***נשימה פיזיולוגית**: בבעלי חיים זהו תהליך קליטת האוויר וחילוף הגזים. במסגרת הנשימה הפיזיולוגית עובר החמצן מהאוויר או מהמים אל כל אחד מתאי הגוף. במקביל, משתחרר מהתאים פחמן דו-חמצני הנפלט מהריאות ונפלט אל הסביבה. השימוש הרגיל במושג **נשימה** מתייחס בדרך-כלל לתהליך זה. גם צמחים, פטריות, פרוטיסטים וחיידקים מחליפים גזים עם הסביבה, אך הם עושים זאת לרוב באמצעות דיפוזיה של הגזים דרך קרומי התאים ולא באמצעות מערכת סבוכה של איברים ורקמות, כפי שנעשה בבעלי חיים. המונח **נשימה** במשמעות הפיזיולוגית מתייחס, אם כן, לבעלי חיים בלבד.
***[[נשימה תאית]]**: זהו תהליך הפירוק של מולקולות עתירות אנרגיה בתא, והשימוש באנרגיה זו לייצור חומרים אחרים (חומרי הבניין של התא, למשל) ולהנעת תהליכים בתא. בעוד שנשימה פיזיולוגית מתייחסת בהכרח לקליטת חמצן מהסביבה, בתהליך הנשימה התאית לא תמיד מעורב חמצן (חיידקים רבים מבצעים נשימה אל-אווירנית). נשימה תאית, באופן זה או אחר, מתרחשת בכל התאים ובכל היצורים החיים, ללא יוצא מן הכלל.

אף על פי שיש להקפיד על ההבחנה בין נשימה פיזיולוגית ונשימה תאית, הרי שבבעלי חיים הקשר בין שני התהליכים הדוק: החמצן הנקלט מועבר אל כל תאי הגוף; התאים משתמשים בחמצן כקולט האלקטרונים הסופי בתהליך הנשימה התאית, שבמהלכו הם מפרקים מולקולות מהמזון ומייצרים מולקולות של הנוקלאוטיד ATP, המשמש כ"מטבע אנרגיה" ובעזרתו מתאפשרת בניית חומרים בתא והנעת תהליכים ביולוגיים. לפירוט עיקרון זה ראו: **[[מטבוליזם]]**

## נשימה מודעת
מחקרים מראים שנשימה מודעת תורמת לשיפור תפקוד מוחי ובריאות כללית.. מחקרים אחדים מצביעים על כך שייתכן שנשימה סרעפתית איטית - ארבע שניות שאיפה וחמש עד שש שניות נשיפה, דרך האף בלבד - מסייעת לניקוי המוח ולהפחתת תחלואה. ההמלצה היא לתרגל פעמיים ביום למשך 20 דקות, כאשר אחד התרגולים נעשה לפני השינה. 

## ראו גם
* נשימות אגונאליות
* קוצר נשימה
* נשימת יתר
*אימוני נשימה

## קישורים חיצוניים

* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:מטבוליזם
קטגוריה:פיזיולוגיה
קטגוריה:אף
אואן קולפר

**אואן קולפר** (באנגלית: **Eoin Colfer**; נולד ב-14 במאי 1965 בווקספורד שבאירלנד) הוא סופר אירי. קולפר נודע בזכות סדרת הספרים ארטמיס פאול שכתב, ושעליה זכה בפרס הספר הטוב לשנת 2004.

## ביוגרפיה
קולפר נולד בווקספורד, עיר חוף בדרום מזרח אירלנד. בגיל צעיר התחיל לכתוב סיפורים ובחזרות למחזה הראשון שכתב, הכריח את חבריו להתחפש לוויקינגים. במקביל להיותו סופר, קולפר הוא מורה בבית ספר יסודי. הוא סיים את לימודיו באוניברסיטת דבלין עם תואר ראשון בחינוך. זמן קצר לאחר סיום לימודיו, בילה קולפר ארבע שנים בעבודה בערב הסעודית, איטליה ותוניסיה. מסעותיו ברחבי אירופה, כמו גם מורשתו האירית, שימשו בסיס לרבים מסיפוריו. הוא זכה להכרה עולמית בשנת 2001, כאשר הספר הראשון בסדרה "ארטמיס פאול" נכלל ברשימת רבי-המכר של הניו יורק טיימס. מאז, עוד כמה מיצירותיו הפכו לרבי מכר.

על ארטמיס פאול אמר בראיון ש"רציתי לכתוב סיפור שייקרא כמו ספר פעולה. ילדים אוהבים סרטי פעולה, ויש מעט מאוד סרטים כאלה שמתאימים לצעירים".
כשנשאל למה דווקא השם ארטמיס, קולפר ענה: "זה השם הכי מסתורי שמצאתי באתר שמכיל שמות של ילדים יוונים..."

קולפר גם כתב את הספר השישי בסדרת מדריך הטרמפיסט לגלקסיה "ועוד משהו..." באישורה של אלמנתו של דאגלס אדמס.

אולפני דיסני הפיקו סרט בשילוב של העלילות של שני הספרים הראשונים בסדרת "ארטמיס פאול", שיצא לאקרנים ביוני 2020.
## ספריו
עד כה יצאו לאור עשרה ספרים, תשעה מהם תורגמו וראו אור בעברית. הספרים שיצאו עד עתה בעברית:
* ארטמיס פאול (2001)
* ארטמיס פאול: התקרית בקוטב הצפוני (2002)
* ארטמיס פאול: צופן הנצח (2003)
* ארטמיס פאול: המזימה של אופאל (2005)
* ארטמיס פאול: המושבה האבודה (2006)
* ארטמיס פאול: פרדוקס הזמן (2008)
* ארטמיס פאול: הרומן הגרפי (2007)
* ארטמיס פאול: תסביך אטלנטיס (2014)
* ארטמיס פאול: השומר האחרון (2016)

הספר שעדיין לא תורגם לעברית:
* קובצי ארטמיס פאול (2004)

מלבד סדרת ארטמיס פאול כתב קולפר עוד ספרים אחדים:

ספרים שתורגמו לעברית:
* האגדה על מארפי בטטה (2004)
* האגדה על קפטן קראו (2006)
* ברנרד ועומר (1998)
* ועוד משהו... (2009) הספר השישי בסדרת הספרים מדריך הטרמפיסט לגלקסיה, קולפר כתב את הספר במקומו של דאגלס אדמס שמת בשנת 2001, באישורה של אלמנתו של אדמס.

ספרים שלא תורגמו לעברית:
* בני ובייב (1999)
* Going Potty (1999)
* רשימת המשאלות (2000)
* הרגליים המצחיקות של אד (2000)
* המיטה של אד (2001)
* ארטמיס פאול: הגמד השביעי - סיפור קצר (2004)
* The Supernaturalist (2004)
* חקירות חצי ירח (2006)
* איירמאן (2008)
* The Fowl twins (2019)

## קישורים חיצוניים

* 

* 
* 

## הערות שוליים

קטגוריה:סופרים אירים
קטגוריה:סופרי פנטזיה אירים
קטגוריה:ארטמיס פאול
קטגוריה:אירים שנולדו ב-1965
פונקציה מרומורפית

**פונקציה מֵרוֹמורפית** היא פונקציה שהיא הולומורפית בכל המישור המרוכב מלבד בקבוצה של קטבים מבודדים. כל פונקציה כזו יכולה להירשם כמנה של שתי פונקציות הולומורפיות כאשר הפונקציה שבמכנה היא לא הקבוע אפס. בצורת הצגה זו של פונקציה מרומורפית הקטבים הם חלק מקבוצת הנקודות שבהן מתאפסת הפונקציה ההולומורפית שבמכנה.

## הגדרה מתמטית
עבור תת-תחום D של המספרים המרוכבים (משמע D \sub \mathbb{C}) הפונקציה f(z) תיקרא מרומורפית ב-D אם יש קבוצה בדידה של נקודות  S\subset D  כך ש- f(z)  אנליטית בקבוצה  D\setminus S  וכל הנקודות בקבוצה  S  הן או נקודות סינגולריות סליקות או קטבים של הפונקציה.

בניסוח שונה, פונקציה מרומורפית בקבוצה D היא פונקציה מ-D לתוך הספירה של רימן שהיא הולומורפית בכל נקודה - גם בנקודות שתמונתן היא  \infty  ושהיא אינה הפונקציה הקבועה המקבלת את הערך  \infty .

## דוגמאות

*פונקציות רציונליות הן מרומורפיות במישור המרוכב.

*הפונקציה  \frac{z}{\sin z} היא מרומורפית בכל המישור המרוכב. לפונקציה זו יש אינסוף קטבים.

*פונקציית זטא של רימן ופונקציית גמא הן מרומורפיות בכל המישור המרוכב.

*הפונקציה  e^{\frac{1}{z}} איננה מרומורפית בכל המישור המרוכב משום שיש לה סינגולריות עיקרית ב-0.

## תכונות

*אוסף הפונקציות המרומורפיות בתחום D מהווה שדה, כלומר הוא סגור לחיבור, חיסור, כפל וחילוק. זהו שדה השברים של חוג הפונקציות ההולומורפיות. שדה זה הוא הרחבה של שדה המספרים המרוכבים (שמוכל בשדה הפונקציות המרומורפיות כפונקציות הקבועות).

*את ההגדרה של פונקציה מרומורפית ניתן להרחיב לפונקציות מרוכבות המוגדרות על משטח רימן (לדוגמה, הספירה של רימן או עקום אליפטי). אם העקום הוא קומפקטי, שדה הפונקציות המרומורפיות עליו הוא הרחבת שדות מדרגת טרנסצנדנטיות 1 של המרוכבים.

## ממדים גבוהים

עבור יריעות מרוכבות בממד גבוה, מגדירים פונקציה מרומורפית בתור מנה של שתי פונקציות הולומורפיות.

## קישורים חיצוניים
* 
* 

קטגוריה:ערכים שבהם תבנית בריטניקה אינה מתאימה
קטגוריה:אנליזה מרוכבת
מרומורפית
אברון

שמאל|ממוזער|300px|צילום תאים במיקרוסקופ אלקטרונים חודר
**אברונים** הם חלקים מהתא בעלי תפקידים ספציפיים המוקפים בקרום. הם בעלי צורה אופיינית והם מצויים בציטופלסמה של התא. האברונים מחולקים ל"מדורים" בתוך התא (מידוּר).

אברונים קיימים כמעט באופן בלעדי בתאים איקריוטיים. ביצורים פרוקריוטיים (חיידקים) מתבצעות רוב הפעולות שאותן מבצעים האברונים ביצורים האיקריוטיים, אלא שבמקום להתרחש באזור מתוחם המוקף בקרום, הן מתרחשות בציטופלזמה עצמה.

סוגי האברונים הנמצאים בתאים השונים זהים באופן עקרוני, עם הבדלים קלים בין הממלכות הטקסונומיות השונות; ביצורים המבצעים פוטוסינתזה, למשל צמחים, אצות וחיידקי ציאנובקטריה – קיימים אברונים המסייעים בתהליך זה.

מספרם של האברונים מותאם לעיתים לסוג התא ולתפקידו באורגניזם (במקרה של יצורים רב-תאיים). כך, למשל, מספרם של המיטוכונדריה בתאי שריר בגופם של בעלי חיים גדול ממספרם בתאים אחרים, כיוון שתאים אלו זקוקים לאנרגיה רבה, אותה מספקים המיטוכונדריה.

## דוגמאות לאברונים
* גרעין התא – הגרעין מרכז בתוכו את החומר התורשתי (כרומוזומים המורכבים מ-DNA).
* מיטוכונדריה – בהם מיוצרת אנרגיה בתהליך הנשימה התאית.
* כלורופלסט – אברון המצוי בתאי צמח; בו מתרחש תהליך הפוטוסינתזה.
* רשתית תוך פלסמית – רשת קרומית עליה מסונתזים חלבונים המיועדים למיקום על גבי קרום התא, ובתוכה מעובדים חלבונים וסוכרים שונים.
* חלולית – מצוי בתאי צמח; תפקידו לרכז מים ומומסים.
* גולג'י – בו עוברים חלבונים גליקוזילציות (הוספת סוכרים) או עיבוד של הסוכרים שכבר הוספו להם.
* ליזוזום – בו מפורקים חלק מחלבוני התא.
* מזוזום – אברון שנוצר מהתקפלות קרום התא פנימה כתוצאה מקיבוע כימי.
* פרוקסיזום – אברון המצוי בכל תא איקריוטי, ותפקידו לעזור לתא לפרק חומרים רעילים, כגון מימן על-חמצני.

## קישורים חיצוניים

* 
* 

*
נקודת התכה

[ממוזער|350px|[גרף (נתונים)|גרף מעברים בין מצבי צבירה]]
**נקודת התכה** - או **טמפרטורת ההיתוך** - של חומר מוגדרת כטמפרטורה שבה מצבי הצבירה המוצק והנוזל נמצאים בשיווי משקל תרמודינמי. טמפרטורת ההיתוך היא הטמפרטורה שבה נוזל שמתקרר מתגבש למוצק, ולחלופין מוצק שמתחמם ניתך לנוזל. טמפרטורת ההיתוך (וגם הרתיחה) תלויה בלחץ. מקובל להציג טמפרטורת התכה (או רתיחה) בלחץ חיצוני של אטמוספירה אחת (בנקודת ההתכה, שיעור לחץ האדים של המוצק נמוך בדרך כלל מאטמוספירה אחת).

חומר יכול להישאר במצב הצבירה הנוזלי גם מתחת לנקודת ההתכה, ולהיות במצב של קירור יתר אם אין בו אתרי התגרענות, שתהליך מעבר הפאזה מתחיל סביבם.

את תלות נקודת ההתכה בהרכב תערובת מוצקים מתארים בעזרת דיאגרמת פאזות מוצק-נוזל.
שינויי הנפח במעבר מוצק-נוזל קטנים מאוד. על כן אין שינוי משמעותי בנקודת ההתכה בלחץ חיצוני משתנה.

בזכוכיות ובפולימרים נהוג לדבר על טמפרטורת מעבר זכוכיתי (glassing temperature) ולא על נקודת התכה (melting point) מכיוון שאין נקודה חדה ומדויקת, טמפרטורה מסוימת, בה החומר הופך ממוצק מסודר לחומר נוזלי אמורפי, אלא מדובר בתחום שלם בו הזכוכית או הפולימר מתרכך ונהיה לאמורפי.

במונח נקודת התכה נעשה שימוש בדרך כלל כאשר דנים בחומרים שנמצאים במצב צבירה מוצק בטמפרטורת החדר, למשל במתכות. בחומרים המהווים נוזל או גז בטמפרטורת החדר, למשל מים, משתמשים במושג **נקודת [[קיפאון]]**.

## נקודת התכה של תערובת

נקודת התכה עשויה לשמש קנה מידה לניקיון של חומר מוצק. נוכחות חומר זר (אף בכמות קטנה), מורידה את נקודת ההתכה של התערובת, אף אם נקודת התכתו של החומר הזר עצמו גבוהה יותר. יתר על כן, תחום טמפרטורת ההתכה נעשה רחב יותר ונקודת ההתכה אינה חדה. נקודת התכה חדה (תחום של פחות ממעלה אחת) מצביעה על היות החומר נקי. בגלל המספר הרב של היוצאים מן הכלל, זו אינה עדות מספיקה. יש להסתייע גם בשיטות של כרומטוגרפיה.

אם בידינו שני חומרים שנקודת התכתם שווה, ניתן לקבוע במקרים רבים אם הם זהים או שונים, על ידי קביעת נקודת התכה מעורבת. לצורך זה כותשים היטב תערובת של מספר גבישים מכל אחד משני החומרים וקובעים את נקודת ההתכה של התערובת. אם נקודת ההתכה של התערובת נמצאה זהה לזו של כל אחד ממרכיבי התערובת, אזי בידינו שני חומרים זהים. אם החומרים שונים, תהיה נקודת ההתכה של התערובת נמוכה מזו של כל אחד ממרכיביה וירידה זו יכולה להגיע על לכדי 20–30 מעלות מתחת לנקודת ההתכה של המרכיבים.

## ראו גם
* נקודה משולשת
* נקודת רתיחה
## קישורים חיצוניים

* 

קטגוריה:תכונות כימיות
קטגוריה:מעבר פאזה
קטגוריה:טמפרטורה
אורגנו

**אוֹרֵגָנוֹ** (שם מדעי: *Origanum vulgare*), או בשמו העברי **אֲזוֹבִית פְּשוּטָה** הוא שיח רב-שנתי ממשפחת השפתניים. עלי האורגנו משמשים לתיבול ונפוצים מאוד במטבח הים-תיכוני בכלל והאיטלקי בפרט.

כמה זני אורגנו נפוצים באזור הים התיכון, וכולם מוגדרים כתבלין. צמח זה מושפע מאוד מתנאי אקלים, והקרקע בה הוא גדל. שלושה זנים עיקריים הנמצאים בשימוש נפוצים באירופה, בעיקר ביוון, בטורקיה, באיטליה ובחצי-האי הבלקני ובמערב אסיה.

## מקור השם
מקור השם origanum בשפה היוונית. orus=הר ו-ganus=שמחה, היינו: "שמחת ההר". ככל הנראה, היה השיח נפוץ על ההרים והגבעות. כבר בקרב היוונים והרומאים, זכה האורגנו למקום של כבוד כצמח מרפא מוביל (המילה vulgaris משמעה: נפוץ, עממי). היוונים נהגו לעטר את ראשי הזוגות הנישאים בענפי אורגנו כנגד עין הרע ולמזל טוב.

בימי הביניים ייחסו לצמח סגולות נוספות והשתמשו בו להגנה מפני כישוף.

## אורגנו כתבלין
עוד בתקופה העתיקה, ביוון וברומא השתמשו באורגנו לתיבול מאכלים שונים. טעם האורגנו ארומטי, חם וקצת מריר. האורגנו משתנה בעוצמתו: איכות טובה היא חזקה ומרדימה את הלשון, אך אורגנו שהסתגל לאקלים קר יותר הוא בעל טעם מתון יותר.

ביחד עם ריחן (בזיליקום), האורגנו הוא מאפיין בולט של המטבח האיטלקי, בו הוא נחשב להכרחי, בכל הקשור לרוטבי עגבניות, ירקות מטוגנים ובשר על הגריל.
אורגנו יכול להתווסף לכבישת זיתים וצלפים, ובשונה מרוב צמחי התיבול האיטלקיים, מתאים גם למאכלים חריפים, הנפוצים בדרום איטליה.

במטבח הצרפתי משמש האורגנו אחד המרכיבים בתערובת התבלינים הרב דה פרובאנס, ויש לו חשיבות גם במטבח הספרדי והיווני.

### מאכלים שכיחים עם אורגנו
המנה המזוהה ביותר עם אורגנו היא הפיצה, הפופולרית בדרום איטליה כבר מאות שנים. בעבר השתמשו בבזיליקום וכיום משתמשים באורגנו. בנוסף הוא נפוץ ביותר ברוטבי פסטות שונים.

האורגנו המקסיקני בעל טעם חזק במיוחד, פופולרי במקסיקו ובדרום ארצות הברית. משתמשים בו לתיבול מאכלי צ'ילי ומנות מקסיקניות אחרות. לשימוש זה הוא מעורב עם סוגים שונים של פלפלי צ'ילי, פפריקה, כמון, שום מיובש ובצל.

## אורגנו כצמח מרפא

בימי קדם נעשה בצמח שימוש נרחב לריפוי פצעים וחבלות וכן לריפוי של מחלות דרכי העיכול, מערכת הנשימה, כאבי שיניים, בעיות לב ולהרגעה. היוונים הקדמונים השתמשו באורגנו להכנת רטיות לטיפול בפצעים ובכאבי שרירים. הרפואה הסינית המסורתית משתמשת באורגנו להקלה על חום, הקאות, שלשול, צהבת וגירוד בעור.

## קישורים חיצוניים

* 

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:שפתניים
קטגוריה:עשבי תיבול
קטגוריה:צמחי מרפא
נשיא מצרים

**נשיא הרפובליקה הערבית של מצרים** (בערבית: **رئيس جمهورية مصر العربية**) הוא ראש המדינה של מצרים. על פי החוקה של מצרים, הנשיא הוא גם המפקד העליון של הכוחות המזוינים וראש הרשות המבצעת, ממשלת מצרים. הנשיא המצרי הראשון היה מוחמד נגיב, ממנהיגי מהפכת הקצינים החופשיים של 1952. הוא נכנס לתפקידו ב-18 ביוני 1953, באותו היום שבו מצרים הכריזה על עצמה כרפובליקה.

נשיא מצרים הרביעי היה חוסני מובארכ, שנכנס לתפקיד ב-14 באוקטובר 1981 והתפטר ב-11 בפברואר 2011. עד 2011 לא היו הגבלות חוקיות וחוקתיות על מספר הקדנציות (בנות שש השנים) שיכול הנשיא לכהן, אך לאחר האביב הערבי, הוטלה הגבלה של שתי כהונות ואורך הקדנציה קוצר לארבע שנים. עם זאת, ממשלו של עבד אל-פתאח א-סיסי תכנן להאריך מחדש את הקדנציה לשש שנים, דבר שיצא לפועל במשאל העם במצרים (2019). הארמון הנשיאותי הוא ארמון עבּדין בקהיר. בבחירות לנשיאות מצרים, שהתקיימו בחודשים מאי–יוני 2012, נבחר מוחמד מורסי לנשיא, והוא נכנס לתפקיד ב-30 ביוני 2012.
ב-3 ביולי 2013 הודח מוחמד מורסי. בעקבות כך, מונה עדלי מנסור לנשיאה הזמני של המדינה עד לעריכת בחירות. בבחירות ניצח עבד אל-פתאח א-סיסי, וב-8 ביוני 2014 הושבע לתפקיד נשיא מצרים.

## סמכויות
מאז התיקונים לחוקה ב-1981 הנשיא וראש ממשלת מצרים הם האנשים החזקים ביותר במדינה. אולם לנשיא סמכות למנות ולפטר כל פקיד ממשלתי ולמנות כל אדם שיחפוץ, לרבות אנשים מהמגזר הפרטי, שלא עבדו בשירות המדינה.

## נשיאי מצרים המודרנית

## ראו גם
*סגן נשיא מצרים

## קישורים חיצוניים
* 

## הערות שוליים

*
קטגוריה:מצרים: פוליטיקה
עגוראים

**עֲגוּרָאִים** (שם מדעי: Gruiformes) היא סדרה במחלקת העופות שבתוכה מגוון עופות החיים בקרבת המים או על הקרקע ועפים לעיתים רחוקות. הסדרה אינה קרובה לאף סדרת עופות אחרת, והיא מהפרימיטיביות שבקבוצות הנאואווס. בעבר קיבצו אותה בקבוצה שבוטלה גרואה, לצד ההואצינאים והחופמאים, אך כיום היא נחשבת לסדרה פרימיטיבית בין דמויי יונאים לאקוורליטורניטס, בה מצויים מרבית עופות המים.

המינים הגדולים בסדרה הם מבין הגדולים שבעופות המעופפים, והגדול שבהם הוא עגור אדום-ראש (*Grus antigone*) שיכול להגיע למשקל של 7.3 קילוגרם ולמוטת כנפיים של 250 סנטימטרים. הקטן ביותר הוא רלית סווינהו (*Coturnicops exquisitus*) שמשקלה מגיע ל-24 גרם.

## משפחות הסדרה
* משפחה ארמיים (Aramidae) בה מין יחיד ארמוס (*Aramus guarauna*)
* משפחה עגוריים (Gruidae)
* משפחה טמשניים (Heliornithidae)
* משפחה סארוטרוניים (Sarothruridae)
* משפחה פסופיים (Psophiidae)
* משפחה רליתיים (Rallidae)
* משפחה אפטורניים (Aptornithidae) - נכחדה
* משפחה אאוגרואידיים (Eogruidae) - נכחדה
* משפחה Songziidae - נכחדה
* משפחה Parvigruidae - נכחדה
* משפחה Geranoididae - נכחדה

## משפחות שהיו בסדרה בעבר
[שמאל|ממוזער|250px|האכלה בכח של עגוראי ב[תבליט מהמאה ה-25 לפנה"ס במוזיאון המצרי בברלין]]
Tomb relief-Feeding of cranes.jpg
משפחת הקריאמיים (Cariamidae), קרוביהם של הפורוסרקוסיים משויכת לסדרת הקריאמאים,  משפחת החובתיים (Otididae) עברה לסדרת החובתאים (Otidiformes) ומשפחת המסיטיים (Mesitornithidae) עברה לסדרת המסיטאים (Mesitornithiformes).

המשפחות אורופיגיים (Eurypygidae) וקגואיים (Rhynochetidae) עברו לסדרה סופיות שמש (Eurypygiformes).

## גלריה

קובץ:Limpkin (Aramus guarauna) (8079376865).jpg|ארמוס
קובץ:Sarus Crane I IMG 8628.jpg|עגור אדום-ראש
קובץ:Masked Finfoot.jpg|טמשן המסיכה
קובץ:Sungrebe (Heliornis fulica) (5818992107).jpg|טבלן השמש
קובץ:Dusky Moorhen (Gallinula tenebrosa) (9383990248).jpg|סופית כהה
קובץ:Grey-winged Trumpeter (Psophia crepitans) RWD.jpg|פסופי אפור כנף
קובץ:Grey Crowned Crane Balearica regulorum Tanzania 4332 Nevit.jpg|עגורי כתר לבני לחיים
קובץ:Takahe in Te Anau.jpg|טקהה


## קישורים חיצוניים

* 

## הערות שוליים

*
קטגוריה:בעלי חיים שתוארו ב-1854
קטגוריה:טקסונים שתוארו בידי שארל לוסיאן בונפרטה
רוברט אינס

**רוברט אינס** (באנגלית: **Robert Thorburn Ayton Innes**; 10 בנובמבר 1861 - 13 במרץ 1933) היה אסטרונום סקוטי-דרום אפריקאי, שנודע בכך שגילה בשנת 1913 את פרוקסימה קנטאורי, ומספר כוכבים בינארים.

נולד באדינבורו, סקוטלנד.
בתחילת דרכו היה סוחר יינות. אינס החל את דרכו באסטרונומיה במעקב אחרי מסלוליהם של כוכבי הלכת מאדים ונוגה. אחר כך הצטרף למצפה הכוכבים בקייפטאון ובו חקר כוכבים כפולים. גילה בשנת 1923 את הכוכב הקרוב ביותר למערכת השמש וכינה אותו בשם פרוקסימה קנטאורי.

על שמו נקראים מכתש אינס על הירח ואסטרואיד 1658.

## קישורים חיצוניים

קטגוריה:אסטרונומים שעל שמם כוכב לכת מינורי
קטגוריה:אסטרונומים בריטים
קטגוריה:מדענים דרום אפריקאים
קטגוריה:מדענים סקוטים

קטגוריה:בריטים שנולדו ב-1861
קטגוריה:בריטים שנפטרו ב-1933
זבחאן

**זבחאן** (במונגולית: **Завхан аймаг**) הוא אחד מ-21 האיימאגים (מחוזות) של מונגוליה.

האיימאג ממוקם במערב המדינה, ובירתו היא אוליאסטאי. נשיא מונגוליה הקודם, נצגין באגאבנדי, הוא יליד הסום יארו.

## סומים (תת מחוזות)
* אלדרחן (Aldarhaan)
* אסגט (Asgat)
* ביינחאירחן (Bayanhayrhan)
* ביינטס (Bayantes)
* דורבולג'ין (Dörvöljin)
* ארדנחאירחן (Erdenehayrhan)
* אידר (Ider)
* איח-אול (Ih-Uul)
* נומרוג (Nömrög)
* אוטגון (Otgon)
* סנטמרגץ (Santmargats)
* שילוסטיי (Shilüüstey)
* סונגינו (Songino)
* טלמן (Telmen)
* טס (Tes)
* טוסונצנגל (Tosontsengel)
* צגנצ'ולוט (Tsagaanchuluut)
* צגנחאירחן (Tsagaanhayrhan)
* צצן-אול (Tsetsen-Uul)
* טודווטיי (Tüdevtey)
* אורגמל (Urgamal)
* ירו (Yaruu)
* זבחאנמנדל (Zavhanmandal)

## קישורים חיצוניים

* 

קטגוריה:מונגוליה: מחוזות
טוב (מחוז)

**טוב** (במונגולית: **Төв аймаг**) הוא אחד מ-21 האיימאגים (מחוזות) של מונגוליה. האיימאג ממוקם במרכז המדינה ובירתו היא **זונמוד**. פירוש השם: "המרכזי". בירת מונגוליה, אולן בטור, נמצאת במרכז המחוז, אך היא בעלת מעמד מיוחד ואינה שייכת אליו. בגלל הקרבה לאולן בטור, שהיא גם העיר הגדולה והמפותחת במונגוליה, נחשב מחוז זה כבעל תשתיות מפותחות יחסית.

## סומים (תת מחוזות)
* אלטנבולג (Altanbulag)
* ארגלנט (Argalant)
* ארחוסט (Arhust)
* בטסומבר (Batsümber)
* ביין (Bayan)
* ביינצ'נדמני (Bayanchandmanĭ)
* ביינדלגר (Bayandelger)
* ביינחנגאי (Bayanhangay)
* ביינג'רגלן (Bayanjargalan)
* ביין-אונג'ול (Bayan-Önjüül)
* ביינצגן (Bayantsagaan)
* ביינצוגט (Bayantsogt)
* בורנור (Bornuur)
* בורן (Büren)
* דלגרחן (Delgerhaan)
* ארדנה (Erdene)
* ארדנסנט (Erdenesant)
* ג'רגלנט (Jargalant)
* לון (Lün)
* מונגונמוריט (Möngönmorĭt)
* אונדורשירט (Öndörshireet)
* סרגלן (Sergelen)
* סומבר (Sümber)
* צל (Tseel)
* אוגטל (Ugtaal)
* זמר (Zaamar)
* זונמוד (Zuunmod)

## קישורים חיצוניים

* 
* האתר הממשלתי של האיימאג (במונגולית)
* ערים בטוב - מפות ונתונים

קטגוריה:מונגוליה: מחוזות
אובס

**אובס** (במונגולית: **Увс аймаг**), הוא אחד מ-21 האיימאגים (מחוזות) של מונגוליה. האיימאג ממוקם במערב המדינה ובירתו היא **אולאנגום**. אולאנגום שוכנת על שפת אובס נור.

## סומים (תת מחוזות)
* ברונטורון (Baruunturuun)
* בוחמורון (Böhmörön)
* דווסט (Davst)
* חובד (Hovd)
* חיירגס (Hyargas)
* מלצ'ין (Malchin)
* נרנבולג (Naranbulag)
* אולגי (Ölgiy)
* אומנוגובי (Ömnögovĭ)
* אונדורחנגאי (Öndörhangay)
* סגיל (Sagil)
* טריאלן (Tarialan)
* טס (Tes)
* צגנחנגאי (Tsagaanhangay)
* טורגן (Türgen)
* אולאנגום (Ulaangom)
* זונגובי (Züüngovĭ)
* זונחנגאי (Züünhangay)
* זבחאן (Zavhan)

## קישורים חיצוניים

* 
* ערים באובס - מפות ונתונים

קטגוריה:מונגוליה: מחוזות
גלריית קורקורן לאמנות

**גלריית קורקורן לאמנות** (באנגלית: **Corcoran Gallery of Art**) הייתה המוזיאון הפרטי הגדול ביותר לאמנות בוושינגטון, ארצות הברית.

## היסטוריה
מוזיאון קורקורן היה המוזיאון הוותיק ביותר לאמנות בוושינגטון. הוא נוסד בשנת 1869 על ידי ויליאם וילסון קורקורן, ממייסדי בנק ריגס. המוזיאון היה גלריית האמנות הראשונה בארצות הברית.

בניין המוזיאון תוכנן על ידי האדריכל ארנסט פלאג.

ב-2014, לאחר עשורים של בעיות כלכליות, בחרו נאמניו של המוזיאון לסיים את פעילותו. המכללה, הבניין וההון הנותר ניתנו לאוניברסיטת ג'ורג' וושינגטון. אוסף 17,000 יצירות אמנות בשווי 2 מיליארד דולר נתרם לגלריה הלאומית לאמנות.

## מוצגים
המוצגים הקבועים של המוזיאון כללו עבודות של אז'ן דלקרואה, אדגר דגה, קלוד מונה, רמברנדט, פבלו פיקאסו, פייר-אוגוסט רנואר, אנדי וורהול ואחרים.

## קישורים חיצוניים

* 
* 

קורקורן
הרכבת התחתית של וושינגטון

שמאל|ממוזער|250px|תחנת הרכבת התחתית בת'סדא (בית חסדא)שמאל|ממוזער|250px|תחנת הרכבת התחתית סמית'סוניאן

**הרכבת התחתית של וושינגטון** - ה"מטרו" של וושינגטון (באנגלית: **Washington Metro**), היא מערכת הסעת ההמונים העיקרית של וושינגטון ומחוז קולומביה בארצות הברית, והיא כוללת נכון להיום 98 תחנות ו-208 ק"מ של מסלולים פעילים.
הרכבת התחתית מנוהלת על ידי רשות התחבורה המטרופולינית של וושינגטון ().

## קווי הרכבת התחתית
מאז פתיחת הרכבת התחתית בשנת 1976, גדלה מערכת הרכבת התחתית ויש בה שישה קווים.

ששת הקווים הם:
* הקו האדום - ממחוז מונטגומרי במדינת מרילנד דרך וושינגטון ושוב חזרה למונטגומרי.
* הקו הכתום - ממחוז פיירפקס במדינת וירג'יניה, דרך מחוז ארלינגטון במדינת וירג'יניה, חותך את מרכז העיר, ועד מחוז הנסיך ג'ורג' במדינת מרילנד.
* הקו הכחול - ממחוז פיירפקס במדינת וירג'יניה דרך ארלינגטון ומקביל לקו הכתום עד מחוז הנסיך ג'ורג' במדינת מרילנד.
* הקו הצהוב - זהה לקו הכחול למעט באזור הפנטגון - שם הוא חוצה את נהר הפוטומק.
* הקו הירוק - ממחוז הנסיך ג'ורג', דרך מזרח וושינגטון, ושוב למחוז הנסיך ג'ורג'.
* הקו הכסוף - ממחוז פיירפקס דרך מרכז העיר, מקביל לכתום והכחול, למחוז הנסיך ג'ורג.

### קווים עתידיים
בשנת 2016 החל **שיפוצו** של הקו הצהוב שיושלם בשני שלבים. בשלב הראשון ימשיך מתחנת פורט טוטן עם הקו הירוק לגרינבלט, ובשלב השני יפצל מהקו הכחול שמתחנת קינג סטריט - אולד טאון שבאלכסנדריה להנטינגטון בכיוון דרום, וימשיך עם הקו הכחול לכיוון פרנקוסיה-ספרינגפילד בדרום מזרח, ויהיה מוכן בשנת 2017 עם שירות חלקי באזורים הללו, בעלות של כ-1.5 מיליארד דולר בערך.

כמו כן החל שיפוצו של הקו הכתום, שכנראה ימשיך בעתיד ימשיך עם הקווים הכחול והכסוף למרכז העיר לארגו.

בנוסף בשנת 2016 החל המשך בנייתו של הקו הכסוף, שימשיך עד שדה התעופה הבינלאומי דולס.

## היסטוריה
בשנות ה־60 של המאה ה־20 היו מספר תוכניות להקמת מערכת כבישים מהירה באזור וושינגטון, אולם ההתנגדות לתוכניות אלה הייתה רבה.
ב-1969 החלה בניית מערכת הרכבת התחתית. הקו הראשון - הקו האדום נפתח ב-27 במרץ 1976 עם מסילה באורך של 6.7 ק"מ ו-5 תחנות.
כיום מערכת הרכבת התחתית מונה 165 ק"מ ו-83 תחנות.

מספר הנוסעים היומי המקסימלי היה ב-9 ביוני 2004, כאשר 850,636 נוסעים הגיעו לוושינגטון לצפות בהלווייתו של רונלד רייגן, נשיא ארצות הברית לשעבר.

## תאונות
במערכת הרכבת התחתית של וושינגטון התרחשו ארבע תאונות עם נפגעים מאז פתיחתה:
* ב-13 בינואר 1982 נהרגו שלושה בני אדם בתאונה ליד תחנת הרכבת סמית'סוניאן כאשר רכבת ירדה מהפסים.
* ב-5 בינואר 1996 נהרג נהג רכבת תחתית כאשר התנגשה רכבת נוסעת ברכבת חונה.
* ב-3 בנובמבר 2004 נפצעו מספר אנשים אך איש לא נהרג, כאשר כשלו הבלמים של אחת הרכבות.
* ב-22 ביוני 2009 התנגשו שתי רכבות בקו האדום, סמוך לפארק טקומה במרילנד, כאשר רכבת אחת האטה והשנייה, שנסעה מאחוריה על אותה מסילה, המשיכה לנוע במהירות. ארבעה אנשים נהרגו, בהם הנהגת באחת הרכבות, ועשרות נפצעו.
[שמאל|ממוזער|250px|תחנת הרכבת התחתית בקרבת [הבית הלבן]]

## ראו גם
*הרכבת התחתית של קפיטול ארצות הברית

## קישורים חיצוניים

* 

* מיקומי תחנות ומפות תחנות
* הרכבת התחתית
* מידע ותמונות של כל תחנה ותחנה

## הערות שוליים

וושינגטון
וושינגטון
קטגוריה:וושינגטון די. סי.: תחבורה
תרבות מונגולית

שמאל|ממוזער|250px|לבוש מונגולי
רבים מתושבי מונגוליה חיים עדיין באופן מסורתי, לכן ניתן גם כיום לראות מאפיינים של תרבות הנוודים העתיקה במונגוליה המודרנית. מאפיינים מסורתיים אלו מתבטאים בכל תחומי התרבות - לדוגמה, כלי הנגינה מותאמים למסעות ארוכים. החוקרים חלוקים ביניהם האם התרבות הסינית השפיעה על המונגולית או להפך, אך ברור כי בין התרבויות הייתה קיימת אינטראקציה משמעותית.

## לבוש
הלבוש המונגולי המסורתי נקרא דל (Deel), והוא גלימה ארוכה בעלת צווארון גבוה, המשמשת את המונגולים לעבודה היומיומית וגם לימי חג. לכל קבוצה אתנית במונגוליה דל משלה הנבדל בצבע, בחיתוך ובעיטורים.

לפני המהפכה, היה לכל מעמד חברתי במונגוליה דל משלו. האיכרים לבשו דל פשוט ללא עיטורים, הכוהנים לבשו דל צהוב וארוך בעל ברדס, ואילו האצילים התהדרו בדלים עשויים משי.

כיום, המונגולים העירוניים לבושים באופן מערבי, אך הדל עדיין נפוץ באזורים הכפריים.

## מוזיקה
### מוזיקה מסורתית
המוזיקה המונגולית המסורתית נקראת חומאי (Khoomei) שפירושה "שירה גרונית". כמשתמע משמה, שירת החומי מופקת מעומקי גרונו של האמן, וזמרי חומי מנוסים מסוגלים להשמיע מנעד רחב של קולות בו זמנית.

סוג שירה אחר נקרא **אורטין דו** (Urtyn Duu) - כלומר, "שירים ארוכים". חלק משירים אלה מכילים למעלה מ-20,000 בתים, אותם צריכים הזמרים לשנן בעל פה. מרבית הנושאים לשירים נוגעים לאהבת המולדת ולנופיה של מונגוליה, או נושאי אהבה ומשפחה.

כלי הנגינה המונגולי המסורתי נקרא "מורין חור" (Morin Khuur), כלומר "כינור בעל ראש סוס". זהו כלי מיתר עשוי עץ, שראשו מגולף בצורת סוס ושני מיתריו עשויים שערות סוס.

### מוזיקה מודרנית
כיום חשופים המונגולים יותר מבעבר לתרבות מערבית, בעיקר הצעירים באולן בטור. הרכבים מוזיקליים רבים במונגוליה מתאפיינים בהשפעה מערבית חזקה - זמרי סול, היפ הופ, רוק ולהקות בנים.

## מחול

כמו במדינות בודהיסטיות רבות, הדת היא מרכיב עיקרי בריקודים המסורתיים במונגוליה. למעט התקופה הקומוניסטית במדינה בה הוצא מחוץ לחוק, ריקוד הטסאם הוא החשוב ביותר. מטרת הטסאם, בו לובשים המשתתפים מסכות, היא לגרש רוחות רעות.

## ספורט

תרבות הפנאי והספורט מתמקדת בענף ההיאבקות. כללי ההיאבקות המונגולית פשוטים, וקובעים כי מותר לעשות הכול, כל עוד שום חלק מהגוף פרט לרגליים או לידיים נגע באדמה. ב-11 ביולי בכל שנה נערך פסטיבל הנאדאם, בו נערכות תחרויות היאבקות וענפי ספורט אחרים. בנאדאם נערך גם מרוץ סוסים לילדים בגילאי 4–9, הנחשב לאחד הקשים בעולם.

## מזון ושתייה

האוכל הוא חלק משמעותי בתרבות המונגולית. באופן מסורתי אוכלים המונגולים רק מוצרי חלב - יוגורט, גבינות וכדומה. בחורף אוכלים המונגולים כמעט אך ורק בשר, שמקורו מגוון ויכול להיות של כבשים וגם של סוסים וגמלים. את בשר הסוס אוכלים המונגולים בתחילת החורף מכיוון שהוא רווי שומנים. שני המאכלים המסורתיים הבולטים במונגוליה הם ה"בוז" (כיסוני בשר כבש מאודים) וה"חושור" (בוז מטוגן).

המשקה המסורתי של המונגולים הוא האיראג, העשוי מחלב סוסות מותסס ומכיל 4% אלכוהול. הגשת איראג לאורח היא סמל לכבוד. כמו כן, בהשפעת הרוסים, נפוצה מאוד הוודקה במונגוליה, במיוחד בטקסים דתיים.

## קישורים חיצוניים

* אמנות מונגולית
* שירת חומי

*
קטגוריה:תרבויות
מוזיאון אנקוסטיה

**מוזיאון אנקוסטיה** (אנגלית: Anacostia Community Museum) הוא אחד מהמוזיאונים של הסמית'סוניאן.
במוזיאון זה מוצגת ההיסטוריה והתרבות של השחורים בארצות הברית. המוזיאון ממוקם בעיר וושינגטון בארצות הברית.

המוזיאון קרוי על שם השכונה בוושינגטון - שכונה אנקוסטיה, בה הוקם המוזיאון לראשונה, בשנת 1967. בעת הקמתו מוקם המוזיאון בבית קולנוע ישן - "the old Carver movie theater" שהיה ממוקם בשדרת מרטין לותר קינג הבן. המוזיאון הוקם ביוזמת סידני דילן ריפלי, מזכיר הסמית'וניאן בין השנים 1964 ו-1984.

אוספי המוזיאון מתמקדים בשימוש והגנה על מוצגים המראים את ההיסטוריה והמסורות של משפחות שחורים בארצות הברית.

## קישורים חיצוניים

 
* 

אנקוסטיה
אנקוסטיה
קטגוריה:הקהילה האפרו-אמריקאית
מונגוליה החיצונה

שמאל|ממוזער|350px|מונגוליה החיצונית
**מונגוליה החיצונה** (במונגולית: **Ар Монгол**, ״אר מונגול״) היא חבל ארץ במזרח אסיה אשר כיום מהווה את שטחה של המדינה העצמאית מונגוליה ביחד עם רפובליקת טוּבָה שברוסיה, לעומת מונגוליה הפנימית שהיא מחוז אוטונומי ב. השם משקף גישה סינוצנטרית, המתייחסת לאזור הצפוני של מונגוליה כאל "חיצוני", בזמן שהאזור הדרומי, הנכלל בסין, נקרא "פנימי".

בעבר הייתה מונגוליה החיצונית כולה אזור בסין תחת שלטון שושלת צ'ינג, וחולקה לארבעה מחוזות, או "איימאגים" במונגולית. המחוזות, ממזרח למערב, היו: מחוז טסטסן חאן, מחוז טושיט חאן, מחוז סאיאן נויון ומחוז ג'סגט חאן.

קטגוריה:מונגוליה: היסטוריה
קטגוריה:מונגוליה: גאוגרפיה
מוזיאון האינדיאנים הלאומי

**מוזיאון האינדיאנים הלאומי** (באנגלית: **National Museum of the American Indian**) נפתח ב-21 בספטמבר 2004, בעקבות חקיקה של הקונגרס של ארצות הברית משנת 1989.

המוזיאון הוא חלק ממוסד הסמית'סוניאן ויש לו סניפים בניו יורק, במדינת מרילנד ובוושינגטון, בירת ארצות הברית.

בניין המוזיאון בעיר וושינגטון תוכנן על ידי האדריכל דאגלס קרדינל.

בניין המוזיאון בניו יורק הוקם בשנת 1907, ותוכנן על ידי האדריכל קאס גילברט. הוא ממוקם במקום בו שכן מושבו המקורי של פורט אמסטרדם, ובו שכנו בית המושל, בסיסי צבא, מחסנים, כנסייה ובית מכס.

## קישורים חיצוניים

* 

* 

## הערות שוליים

האינדיאנים
האינדיאנים
האינדיאנים הלאומי
קטגוריה:מרילנד
מוזיאון האוויר והחלל הלאומי

[שמאל|ממוזער|270px|מוזיאון האוויר והחלל הלאומי. בתמונה רואים את ה[תוכנית ג'מיני|ג'מיני וכן טילים סובייטיים]]

**מוזיאון האוויר והחלל הלאומי** (באנגלית: **National Air and Space Museum**, בראשי תיבות: **NASM**) הוא אחד המוזיאונים של הסמית'סוניאן, אשר נמצא בוושינגטון בארצות הברית. למוזיאון האוסף הגדול בעולם של כלי טיס וחלליות.

למוזיאון שלוחה נוספת הנמצאת בסמוך לנמל התעופה הבין-לאומי וושינגטון דאלס בשטח מדינת וירג'יניה.

## מוצגי המוזיאון
* המטוס של האחים רייט מ־1903.
* רוחו של סנט לואיס - מטוסו של צ'ארלס לינדברג, בו חצה לראשונה בטיסה את האוקיינוס האטלנטי.
* קפסולה של אקספלורר II - הגיע בשנת 1935 לגובה של 22 ק"מ, שיא שנשבר רק בשנת 1955.
* המטוס בל X-1 בו צ'אק ייגר חצה לראשונה את מהירות הקול.
* טיל V-2 - הטיל הראשון שהגיע לחלל.
* תא הפיקוד של החללית אפולו 11 - המשימה הראשונה בה נחתו אסטרונאוטים על הירח.
* תא הפיקוד של החללית ג'מיני 4 (בשלוחה בווירג'יניה).
* סלעים מהירח.
* הדגם המקורי של ספינת החלל אנטרפרייז מסדרת הטלוויזיה מסע בין כוכבים.
* ספייס שיפ 1 - החללית הפרטית הראשונה בהיסטוריה.
* האנולה גיי - מטוס חילות האוויר של צבא ארצות הברית מסוג בואינג B-29 סופרפורטרס, שהטיל את פצצת האטום "ילד קטן" על הירושימה (בשלוחה בווירג'יניה).
* מעבורת החלל דיסקברי (בשלוחה בווירג'יניה).

המוזיאון הוא אחד מאתרי התיירות הפופולריים ביותר במול ואחד מחמשת המוזיאונים  המתוירים בעולם (עדכני ל-2017).

במוזיאון כ־30,000 מוצגים הקשורים לתחום התעופה, ו־9,000 מוצגים הקשורים לתחום החלל. הוא תוכנן על ידי האדריכל ג'יו אובטה. למוזיאון אגף נוסף הנמצא ליד שדה התעופה הבינלאומי דלס - מרכז סטיבן פ. אודבר הייזי, אשר נפתח בשנת 2003.

## קישורים חיצוניים

* 

* 
* מוזיאון האוויר והחלל הלאומי

 
* Smithsonian's National Air and Space Museum - | First Floor | Second Floor | Google Arts & Culture, 2019


## הערות שוליים

האוויר והחלל הלאומי
קטגוריה:מדעי החלל
קטגוריה:מוזיאוני אוויר וחלל
קטגוריה:ארצות הברית: מוזיאונים צבאיים
קטגוריה:ארצות הברית: מוזיאונים למלחמת העולם השנייה
קטגוריה:שדרת העצמאות
קטגוריה:ארצות הברית: תעופה
קטגוריה:וושינגטון די. סי.: תעופה
נאדם

**נאדם** (Наадам) הוא החג הלאומי של מונגוליה, הנערך מה־11 עד ל־13 ביולי, ומקושר מאז 1921 למהפכה העממית במונגוליה. פירוש המילה נאדם במונגולית הוא "משחק", "שעשוע", "חגיגה", ואכן נערכות בחג זה תחרויות ב־3 ענפי ספורט מסורתיים המסמלים את רוחה של מונגוליה: היאבקות, קליעה בקשת, ומרוצי סוסים. התחרויות נערכות ברחבי המדינה שבוע לפני הנאדם, על מנת שאלופי כל מחוז יוכלו להתחרות בגמר בעיר הבירה אולן בטור. מלבד התחרויות, נוהגים המונגולים לערוך תהלוכות ססגוניות ברחבי הערים.

## היאבקות מונגולית
שמאל|ממוזער|250px|היאבקות נאדם
חוקי ההיאבקות המונגולית פשוטים: המתחרה רשאי לעשות הכול, ובלבד שאף חלק מגופו, פרט לגפיים, לא ייגע באדמה. מספר המשתתפים בתחרות משתנה משנה לשנה, והגיע לשיאים של 1000 משתתפים ב־1929 ו־1024 ב־1934, אך בשנים האחרונות הוא עומד על ממוצע של כ־512 משתתפים. רק אלופי המחוזות רשאים להתקבל לתחרות הגמר, הנערכת באולן בטור ב־10 וב־11 ביולי. עם זאת, אין בענף ספורט זה הגבלות של משקל וגיל.

התארים הבסיסיים בנאדם הם בז, פיל, אריה וענק, וככל שמתאבק צובר ניצחונות הוא צובר עוד ועוד תארים. אלוף היאבקות נאדם הגדול בכל הזמנים, חורלוגין באיינמונח (נולד ב־1944) צבר לזכותו למעלה מ־20 תארים, המתאפיינים בשמות ססגוניים כמו "הטוב מבין עשרת אלפים", "בעל הכוח הבלתי מנוצח", "הטיטאן הקדוש", "גיבור העובדים המונגולי", "החזק והנאמן" וכן הלאה.

## קליעה בקשת
קליעה בקשת היא הפחות פופולרית מבין שלושת הענפים. מבנה הקשתות לא השתנה בהרבה במאות השנים האחרונות. גילאי המשתתפים נעים בין 40 ל־50, ולרוב משתתפים בתחרות פוליטיקאים, ביניהם ראש הממשלה לשעבר בייאמבסורן.

## מרוצי סוסים
בניגוד להיאבקות, מחולקים המתחרים במרוץ הסוסים ל־6 קטגוריות על פי גילו של הסוס. אורך המסלול משתנה בהתאם לקטגוריה, ונע בין 15 ל־30 ק"מ. בקטגוריה הנמוכה ביותר מתחרים ילדים בני גיל 4–7, וזהו לרוב טקס התבגרות בחברה המונגולית. המרוץ בקטגוריות הבוגרות מלווה באמבולנס של הצלב האדום, מכיוון שהוא נחשב לאחד המסוכנים בעולם. הסוסים מאומנים להמשיך לדהור גם כשהרוכב נופל, מכיוון שהזוכה במרוץ הוא הסוס, ולא הרוכב.

## קישורים חיצוניים

* האולימפיאדה האלטרנטיבית
* נאדם 2003

קטגוריה:מונגוליה: תרבות
קטגוריה:חגים ומועדים
קטגוריה:אירועים בחודש יולי
אל-עלמיין

**אל-עַלַמיין** (בערבית: **العلمين**) היא עיירה במערב מצרים, לחופי הים התיכון. נכון ל-2017 התגוררו בה 10,013 תושבים.

אל-עלמיין שוכנת כ-106 ק"מ מערבית לאלכסנדריה ו-240 ק"מ צפונית-מערבית לקהיר. העיירה ידועה בשל סדרת קרבות שהתחוללו בסביבתה הקרובה במהלך מלחמת העולם השנייה, בין ארמיית השריון אפריקה בפיקוד ארווין רומל לבין הארמייה השמינית של הצבא הבריטי. קרבות שנערכו בין יולי לראשית נובמבר 1942. הבריטים הצליחו לבלום את התקדמות כוחות הציר לכיוון תעלת סואץ, בקו הביצורים שהקימו בין תחנת הרכבת אל-עלמיין לשקע קטארה, במסגרת קרב אל-עלמיין הראשון. לאחר מכן עברו למתקפת נגד, ובה הביסו את כוחותיו של רומל במסגרת קרב אל-עלמיין השני והביאו לנסיגתם לאורך קו החוף, מערבה.

בעיר נמצא בית הקברות הצבאי אל-עלמיין שבו נקברו חיילי האימפריה הבריטית שנהרגו במצרים ובלוב במלחמת העולם השנייה בעת קרב אל-עלמיין הראשון והשני. כיום קבורים בו 7,342 חללים, ומונצחים באנדרטאות שבו 12,472 חללים ונעדרים. זהו בית הקברות האימפריאלי השני בגודלו ממלחמת העולם השנייה.

## קישורים חיצוניים

* 

[ימין|ממוזער|300px|מראה [בית הקברות הצבאי אל-עלמיין מגג האנדרטה, לכיוון דרום. בהמשך השדרה נראית אבן הזיכרון ומאחוריה צלב ההקרבה]]

קטגוריה:מצרים: ערי חוף
קטגוריה:מצרים: יישובים
קטגוריה:מצרים: קרבות
קטגוריה:קרב אל-עלמיין
עלמיין
סויומבו

שמאל|ממוזער|200px|שתי וריאציות אפשריות של הסויומבו
ה**סויומבו** (במונגולית:Соёмбо, ) הוא הסמל הרשמי של מונגוליה. הסויומבו הוא סימן ניקוד המציין את תחילת הטקסט בכתב סויומבו, כתב שהומצא ב-1686 ומטרתו לפרש מילים בודהיסטיות בטיבטית למונגולית, דבר שהיה בלתי אפשרי בכתב המונגולי.

צורת הסויומבו היא להבה שמתחתיה שמש וירח, משולש ומלבן, וסמל היין-יאנג. הלהבה מסמלת את העתיד, ההווה והעבר. השמש והירח מסמלים את השמים. המלבנים מסמנים נאמנות ונתינה. המשולשים מסמלים חרב וחץ. מעגל היין-יאנג מסמל את הצד הנקבי והצד הזכרי.

כיום ניתן לראות את הסויומבו ברחבי מונגוליה, החל מקירות של מקדשים וכלי קודש ועד לשטרות המטבע המונגולי טוגרוג, ואפילו על דגל המדינה.

## קישורים חיצוניים

קטגוריה:מונגוליה: סמלים לאומיים
רוק קלאסי

ממוזער|טקסט=תצלום של חברי להקת האבנים המתגלגלות (אנגלית: The Rolling Stones), מיק ג'אגר (ימין) ורון ווד (שמאל), במהלך סיבוב הופעות של הלהקה משנת 1975|תצלום של חברי להקת האבנים המתגלגלות (אנגלית: The Rolling Stones), מיק ג'אגר (ימין) ורון ווד (שמאל), במהלך סיבוב הופעות של הלהקה משנת 1975
**הרוק הקלאסי** (אנגלית: **Classic Rock**) הוא הזרם המרכזי של הרוק, אשר ממנו התפצלו שאר סגנונות הרוק. אם נדמה את מוזיקת הרוק לעץ, אז הרי שהרוק הקלאסי הוא החלק התחתון של הגזע, בעוד שאר סוגי הרוק הם ענפים. מקורו של הרוק הקלאסי הוא ברוק'נרול בארצות הברית ובאנגליה בשנות השישים.

## מאפיינים
הרוק הקלאסי אינו סגנון אחיד. המעברים מרוק'נרול לרוק קלאסי בשנות השישים ומרוק קלאסי לרוק כבד בשנות השבעים הדרגתיים, על כן, הגבולות בין סגנונות אלה הם דקים וסובייקטיביים, אך קיימים. למרות זאת, ניתן לעמוד על כמה מאפיינים ברורים, המאחדים את כל להקות הרוק הקלאסיות: כל להקות הרוק הקלאסיות מבססות את המוזיקה שלהן על הרוק'נרול, תוך בקיאות בטכניקת הנגינה בגיטרה חשמלית של הבלוז. עם זאת, להקות הרוק אינן מסתפקות בניגון פשוט של מקצבי רוק'נרול, אלא מפתחות את המוזיקה לכיוונים יותר מלודיים וכבדים. בעוד הרוק'נרול מולחן לפי תבנית מדויקת, הרוק נחשב למוזיקה ש"באה מהלב", על כן הוא מגוון יותר.

## רשימת להקות
* הרולינג סטונז
* קווין
* האמהות והאבות
* הביטלס
* דייר סטרייטס
* החיות
* המי
* ניל יאנג
* העיטים
* דיפ פרפל
* לד זפלין
* u2
* הביץ' בויז
* הדלתות
* סטטוס קוו
* פינק פלויד
* גרייטפול דד

קלאסי
המוזיאון הלאומי להיסטוריה אמריקנית

**המוזיאון הלאומי להיסטוריה אמריקנית** (באנגלית: **National Museum of American History**) הוא מוזיאון הממוקם במול בוושינגטון בירת ארצות הברית, אחד ממוזאוני הסמית'סוניאן.

## פעילות
המוזיאון נפתח בשנת 1964 כ"מוזיאון להיסטוריה וטכנולוגיה", ושינה את שמו ואת ייעודו לשם הנוכחי בשנת 1980.

במוזיאון שלוש קומות תצוגה ושתי קומות משרדים. בקומות הקרקע נמצאות מסעדת המוזיאון וחנויותיו.

בקומה הראשונה נמצאת התערוכה העיקרית של המוזיאון "אמריקה בתנועה" - המציגה את התפתחות התחבורה בארצות הברית מאז 1876 ועד ימינו. התערוכה מציגה מספר רב של מכוניות ואמצעי תנועה אחרים.
בקומה זו נמצאת גם תערוכת "עזרי הטלוויזיה" - המציגה אביזרים מתוכניות טלוויזיה רבות כגון המטבח של ג'וליה צ'ילד והכיסאות של ארצ'י באנקר ואידית מן הסדרה הכל נשאר במשפחה.

בקומה השנייה מוצגים בגדי נשות הנשיאים שנלבשו בטקסי השבעת הנשיא החל משמלתה של מרתה וושינגטון וכלה בשמלתה של הילרי קלינטון.
כמו כן מוצג בקומה זו דגל המשמר הגדול (בו 15 כוכבים - מספר מדינות ארצות הברית באותה עת) שהתנוסס על מצודת מקהנרי במלחמת 1812, ועליו נכתב השיר "הדגל זרוע הכוכבים". דגל זה התנוסס במקור באולם הראשי של המוזיאון, אך הועבר לקומה זו על מנת להגן עליו. במקומו מתנוסס באולם הראשי של המוזיאון הדגל אשר עטף את הפנטגון לאחר פיגועי 11 בספטמבר בשנת 2001.

בקומה השלישית נמצאת תערוכת "העול הנפלא" המתארת את נשיאי ארצות הברית, וכן תערוכת "תרבות ההמונים" המציגה בין השאר את נעלי האודם שלבשה ג'ודי גרלנד בסרט הקוסם מארץ עוץ.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
היסטוריה אמריקנית
קטגוריה:ארצות הברית: היסטוריה
ארצות הברית
היסטוריה אמריקנית
סובנארקום

ה**סובנארקום** (ברוסית : **СовНарКом** - ראשי תיבות של **Совет народных комиссаров**, "סובייט נרודניך קומיסרוב" – **מועצת הקומיסרים העממיים**) היה הרשות המבצעת (בדומה לממשלה) של המשטר הסובייטי לאחר מהפכת אוקטובר.

יושב הראש הראשון של הסובנארקום היה ולדימיר איליץ' לנין. החוקה הסובייטית משנת 1918 ייסדה את הסובנארקום בכפיפות לקונגרס הסובייטים (המועצות) כ"אחראי על הניהול הכללי של ענייני המדינה". החוקה אפשרה לסובנארקום להתקין תקנות בעלות תוקף של חוק בעת שהקונגרס לא היה מתכנס, אז היה הקונגרס מאשר תקנות אלו בדיעבד.

בתקופת 1917–1922 הוקם בכל רפובליקה סובייטית סובנארקום של הרפובליקה שהיה הגוף הביצועי העליון. עם הקמת ברית המועצות הוקם סובנארקום של ברית המועצות ובראשו הועמד ולדימיר איליץ' לנין.

לכל רפובליקה שהייתה חלק מברית המועצות היה סובנארקום משלה. בהתאם לחוקת ברית המועצות משנת 1924 היו משרדים כלל-ארציים ומשרדים מאוחדים. לכל משרד כלל-ארצי ברפובליקות היו מיופי כוח. לעומת זאת, במקביל למשרד מאוחד היה בכל רפובליקה משרד משלה.
* משרדים כלל-ארציים
** משרד החוץ
** משרד לענייני צבא וצי
** משרד לסחר חוץ
** משרד התחבורה
** משרד הדואר
* משרדים מאוחדים
** המועצה העליונה למשק
** משרד המזון
** משרד העבודה
** משרד האוצר
** משרד הבקורת
* משרדים ברמת הרפובליקה
** משרד החקלאות
** משרד הפנים
** משרד המשפטים
** משרד החינוך
** משרד הבריאות

במשך שנים הוקמו משרדים חדשים, וחלק מהמשרדים הוותיקים פוצלו בהתאם לצרכים המדיניים והכלכליים.

במרץ שנת 1946 שינה הגוף את שמו ל"סובמין" ("סובייט מיניסטרוב", מועצת השרים), כשיוסיף סטלין בראשו. משנה זו חברי הגוף נקראו "מיניסטרים" ולא "קומיסרי העם".

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ברית המועצות: חוק ומשפט
קטגוריה:ברית המועצות: פוליטיקה
נעלי האודם

שמאל|ממוזער|250px|נעלי האודם ב
**נעלי האודם** הן הנעליים שנעלה דורותי גייל (ג'ודי גרלנד) בסרט משנת 1939, "הקוסם מארץ עוץ".

## נעלי האודם בעלילת הסרט
הנעליים היו שייכות במקור למכשפה המרשעת מן המזרח, אולם דורותי קיבלה נעליים אלה, כאשר ביתה נפל על המכשפה והרגהּ. בכך למעשה שחררה דורותי את המנצ'קינים, שהיו משועבדים על ידי המכשפה. נעליים אלה הגנו על דורותי מפני כשפיה של המכשפה המרשעת מן המערב, ואף אפשרו לה בסופו של דבר לחזור לביתה בקנזס.

דורותי נעלה את נעלי האודם זמן רב טרם גילתה, שעל מנת שתוכל לשוב לביתה עליה לנקוש שלוש פעמים בעקביה, ובכל נקישה לומר "אין כמו בבית".

## הנעליים במציאות
במקור, בספרו של פרנק באום "הקוסם מארץ עוץ" שעליו היה מבוסס הסרט, הנעליים היו נעלי כסף ולא נעלי אודם. אולם בהפקת הסרט קיבלו הנעליים את צבען הצעקני כדי לנצל את מלוא הפוטנציאל של צבעי הטכניקולור.

הנעלים עוצבו על ידי סלבטורה פרגמו, אשר הכין מספר זוגות נעליים עבור הסרט. אחד הזוגות נמצא בסמית'סוניאן, ב ב בוושינגטון. שאר הזוגות מוחזקים על ידי אספנים פרטיים.

ב-24 במאי 2000 נמכר אחד הזוגות בסכום של 666,000 דולרים. באוגוסט 2005 נגנב זוג אחר, שערכו הוערך בכמיליון דולר, ממוזיאון במינסוטה. הזוג הגנוב אותר ב-2018, ובסוף ינואר 2024 הודה בגניבה טרי ג'ון מרטין, חולה סופני בן 76. עקב מחלתו נגזר עליו עונש מאסר שנוכה בימי מעצרו, והוא שוחרר לאחר גזר הדין. בשנת 2024 נקנו הנעליים הגנובות במכירה פומבית בסכום של 28 מיליון דולר על ידי קונה אלמוני, מה שהופך אותן לפריט האספנות מתחום לבוש הבידור שנמכר במחיר הגבוה ביותר בהיסטוריה, לאחר ששברו את השיא שהיה שמור לשמלה של מרילין מונרו מהסרט חטא על סף ביתך שנמכרה ב-5.52 מיליון דולר.

צירוף המילים "נעלי אודם" (באנגלית: Ruby slippers) הפך לביטוי בעגה של מתכנתי מחשבים, כאשר הכוונה היא לתוכנה בעלת תכונות יקרות ערך, אשר לא היו ידועות למשתמשיה.

## קישורים חיצוניים

* 

## הערות שוליים

אודם
קטגוריה:הקוסם מארץ עוץ
קטגוריה:פריטי קסם
מסילה (מתמטיקה)

[250px|ממוזער|[תמונה (מתמטיקה)|תמונת מסילה במישור]]

בטופולוגיה, **מסילה** היא פונקציה רציפה מקטע ממשי כלשהו (לרוב מתייחסים לקטע היחידה) למרחב טופולוגי. מסילות מאפשרות ללמוד את המבנה הפנימי של המרחב המדובר, למשל, על ידי חקירת מרכיבי קשירות מסילתית, או על ידי מבנים של מסילות, כדוגמת החבורה היסודית. מסילות מאפשרות גם לחקור שינוי רציף של מרחב אחד למשנהו, תחום שבו מטפלת תורת ההומוטופיות. בפיזיקה, אפשר לחשב פרמטרים של תנועה לאורך מסילה באמצעות אינטגרלים מסילתיים, שלהם תפקיד חשוב גם באנליזה מרוכבת.

שְמן מגיע מן העובדה, שניתן לחשוב על מסילות אל המרחב האוקלידי כמסלולי טיול רציפים במרחב; אל הנקודות בקטע המקור מתייחסים כמייצגות זמן והנקודות על תמונת המסילה מייצגות את המיקום במרחב בזמן הנתון. למשל, המסילה: \gamma \colon [0,2\pi]\rightarrow X, המוגדרת לפי ההתאמה: \gamma(t) = (\cos t, \sin t) היא מסילה המייצגת טיול סביב מעגל היחידה במישור, כשבזמן t נמצאים בזווית t רדיאנים ביחס לציר ה-<math>x</math>.

סוג מיוחד של מסילה מכונה **[[לולאה (טופולוגיה)|לולאה]]** או **מסילה סגורה**, והיא מוגדרת כמסילה שמקבלת את אותם ערכים על קצוות הקטע. כך המסילה שבדוגמה הקודמת היא לולאה, שכן הפונקציות הטריגונומטריות הן פונקציות מחזוריות בעלות מחזור 2\pi. באופן שקול, ניתן לחשוב על לולאה כעל פונקציה רציפה מהצורה \gamma \colon S^1 \to X, כאשר S^1 הוא מעגל היחידה. מסילה שאינה "מבקרת" פעמיים באותה נקודה (פרט אולי לנקודות הקצה), כלומר היא אינה חותכת עצמה, כלומר היא חד חד ערכית, נקראת **מסילה פשוטה**. ללולאות פשוטות יש תכונה בסיסית המתוארת במשפט העקום של ז'ורדן, לפיה הן מחלקות את המישור לשני רכיבי קשירות: פנימי וחיצוני. אף על פי שקביעה זו אינטואיטיבית למדי, ההוכחה לה אינה פשוטה כל כך.

מסילה, שתחומה הוא מרחב נורמי נקראת **מסילה דיפרנציאבילית**, אם היא גזירה ברציפות בכל הקטע; **מסילה דיפרנציאבילית למקוטעין** היא מסילה שגזירה ברציפות בכל הקטע, למעט מספר סופי של נקודות.

באנליזה מרוכבת, יש חשיבות למספר הפעמים שמסילה נתונה במישור המרוכב מקיפה נקודה שאיננה על המסילה. מספר זה נקרא **האינדקס** של המסילה ביחס לנקודה, והוא מוגדר על-פי הנוסחה: \ n(\gamma,a)=\frac{1}{2\pi i} \int_{\gamma} \frac{1}{z-a}\, \mathrm{d}z, המחזירה מספר שלם עבור כל מסילה דיפרנציאבילית וסגורה. אם המסילה נעה נגד כיוון השעון, האינדקס יהיה חיובי, בעוד שהאינדקס של המסילה ההפוכה: t\mapsto \gamma(1-t), יהיה שלילי.

**שרשור מסילות** הוא יצירת מסילה חדשה משתי מסילות קיימות. למשל, אם קיימות שתי מסילות: \alpha \colon [0,1] \rightarrow X, \beta \colon [0,1] \rightarrow X, כאשר ראש המסילה השנייה (נקודת הקצה) מתלכד עם זנבה של הראשונה (\beta(0)=\alpha(1)), שרשור המסילות יהיה מסילה חדשה - שתחומה [0,2], המעניקה את הערכים \alpha(x) עבור x בין 0 ל-1, ואת הערכים \beta(x-1) עבור x בין 1 ל-2.

## אורכה של מסילה

האורך של מסילה במרחב מטרי הוא המספר הקטן ביותר הגדול מסכום המרחקים \ |P_1P_2|+\dots+|P_{n-1}P_n| **לכל** סדרה סופית של נקודות \ P_1,\dots,P_n המונחות בסדר זה על המסילה. הגדרה זו, הגם שהיא מובלעת בחישובי שטחים ונפחים מאז אוקלידס, לא הופיעה בצורתה זו במפורש, אלא בתקופתם של ניוטון ולייבניץ, מייסדי החשבון האינפיניטסימלי.

## ראו גם
* אינטגרל קווי
* מרחב קשיר מסילתית

## קישורים חיצוניים
* 

קטגוריה:אנליזה מרוכבת
קטגוריה:טופולוגיה
קטגוריה:תורת ההומוטופיה
פארק הפוטומק המערבי

שמאל|ממוזער|250px|עצי הדובדבן בפארק
**פארק הפוטומק המערבי** מהווה למעשה את חלקו המערבי של המול.

הפארק כולל גם את אזור אנדרטת פרנקלין דלנו רוזוולט ואת אנדרטת ג'פרסון ואגן הגאות של נהר הפוטומק - אגם מלאכותי שנבנה במאה ה־19.

האגם מוקף עצי דובדבן ומהווה אטרקציה תיירותית בעת פריחת הדובדבנים בכל אביב.

## עצי הדובדבן
עצי הסאקורה (עצי דובדבן יפניים) שעל גדת אגם הגאות מהווים את האטרקציה המרכזית בפסטיבל פריחת הדובדבן.
אליזה רות'מן סקידאמור, בעקבות ביקור ביפן, העלתה רעיון לנטוע עצי דובדבן בוושינגטון. רעיונה התקבל, אך לא בוצע במשך 24 השנים הבאות. רק בשנת 1906 ייבא הבוטנאי ד"ר דייוויד פיירצ'ד הבוטנאי 75 עצי דובדבן פורחים ו-25 יחידי-פרח מיוקוהאמה. הצלחת העצים הייתה גדולה, ועד היום רבים באים לנוח ולטייל בין העצים.

מרכז|תמונת לווין של פארק הפוטומק המערבי - 26 באפריל 2002

מפתח:
# אנדרטת לינקולן
# בריכת ההשתקפות
# אנדרטת מלחמת העולם השנייה
# אנדרטת וושינגטון
# אנדרטת מלחמת קוריאה
# אנדרטת הזיכרון של מחוז קולומביה
# אנדרטת פרנקלין דלנו רוזוולט
# אנדרטת ג'פרסון

## ראו גם
* פארק הפוטומק המזרחי

## קישורים חיצוניים

* פסטיבל פריחת הדובדבן

קטגוריה:ערכים שבהם תבנית בריטניקה אינה מתאימה
קטגוריה:המול
פוטומק המערבי
קטגוריה:פוטומק
פילום (בלשנות)

בבלשנות היסטורית, **פילום** הוא קבוצה של משפחות שפות, שתיתכן ביניהן קרבה גנטית. בהקשר זה, קרבה גנטית היא קרבה הנובעת ממקור משותף בשלב מוקדם יותר של השפה (או בשפה קדומה יותר), ובניגוד לקרבה לשונית שסיבתה שאילה של מילים או של מאפיינים לשוניים אחרים. הפילום הוא ההקבצה הבלשנית של שפות ברמת הארגון ההיררכית הגבוהה ביותר. מקור המונח במילה היוונית Φύλο שמשמעותה סוג.

## מקור
The American Heritage® Dictionary of the English Language: Fourth Edition
## הערות שוליים

קטגוריה:בלשנות היסטורית